钦定古今图书集成/历象汇编/庶征典/第159卷 > 《管窥辑要》 > 宋
## 钦定古今图书集成/历象汇编/庶征典/第159卷 > 《管窥辑要》 > 宋

### 文帝元嘉十七年吴郡堂鸱尾自落

按《宋书文帝本纪》不载。　按《五行志》，“元嘉十七年，刘
斌为吴郡，郡堂屋西头鸱尾无故落地，治之未毕，东
头鸱尾复落，顷之斌诛。”

### 明帝泰始二年柱自然

按《宋书明帝本纪》，不载。　按《五行志》，“泰始二年五月
丙午，南琅邪临沂黄城山道士盛道度堂屋一柱，自
然夜光照室内。此木失其性也。或云木腐自光。”